Derfor får ikke Snowden asyl i Norge

Norge har full mulighet til å behandle Edward Snowdens asylsøknad. Storpolitikken ligger bak når myndighetene velger å la være, mener asylrettseksperter.

Edward Snowden har søkt om asyl i Norge. Statssekretær Pål Lønseth var raskt ute med avslaget, men Norge har alle muligheter til å behandle søknaden, mener eksperter. The Guardian

Kristoffer Rønneberg Aftenpostens korrespondent i USA

2. juli 2013 14:50 Sist oppdatert 2. juli 2013

Norge er blant de 18 landene Edward Snowden leverte asylsøknader tilpå mandag. Utlendingsdirektoratet (UDI) avslo i ettermiddag Snowdensasylsøknad på formelt grunnlag. Søknaden ble fremmet via den norske ambassadeni Moskva, og UDI viser til at det etter utlendingsloven er en forutsetning forå ha rett til asyl i Norge at søkeren er ved norsk grensestasjon eller i Norgenår søknaden fremmes.

— Justisdepartementet tar UDIs avgjørelse tiletterretning. Det er ingen viktige nasjonale interesser eller utenrikspolitiskehensyn som tilsier at departementet skal gripe inn i saken, sier statssekretærPål Lønseth.

Advokat Arild Humlen, en av Norges fremste eksperter på dette feltet,er uenig med UDI og Lønseth.

— Det stemmer ikke at han ikke kan søke om asylfra utlandet.

Kan. Men vil?

Han begrunner konklusjonen sin:

– Riktignok inntreffer plikten til å behandle en asylsøknad først når søkeren står ved grensen eller befinner seg i landet, men ethvert land har rett til å behandle en søknad selv om søkeren befinner seg i et annet land. Dersom man velger å gjøre det, heter det i Folkeretten at det ikke skal anses som et fornærmende tiltak overfor vedkommendes hjemstat. I dette tilfellet har altså USA ikke lov til å straffe et land som velger å gi Snowden asyl.

Les også - Det var en feil fra vår side å hjelpe Snowden

Humlen påpeker at Norge mange ganger tidligere har valgt å gi asyl til personer som befinner seg i andre land.– Den norske ambassadøren i Chile ble jo en helt fordi han under Pinochet-kuppet i 1973 hentet ut flere hundre politiske fanger og sendte dem til Norge for å gi dem beskyttelse her. Den gangen var det ikke noe problem for Norge å gripe inn, sier han.

Og legger til:

– Så det er litt pussig å si at man ikke kan behandle Snowdens søknad. Men det er kanskje enklere å si enn at man ikke vil.

– Kunne du tatt ham som klient dersom søknaden hans blir behandlet i Norge?

– For meg hadde det vært en interessant juridisk utfordring å ha ham som klient. Men han må jo vurdere selv hvem han kontakter, sier advokaten.

Riktig side av storebror

Han er ikke alene om å tenke at det ligger andre vurderinger enn de rent rettslige bak Norges kjappe avvisning av asylsøknaden til Edward Snowden, som for tiden sitter på flyplassen i Moskva i påvente av at et land skal gi ham beskyttelse.

Les også Snowden har søkt asyl i Norge

— Vi mener at han hargod grunn til å søke asyl og at han har en velbegrunnet frykt forå bli forfulgt og ikke få en rettferdig rettergangi hjemlandet. Selv før noen rettsak har funnet sted har høytstående amerikanske embetsmenn dømt ham og definert ham som skyldig og en forræder. Det vil bli vanskelig for ham å kunne motbevise anklagene mot ham i USA eller å utfordre en eventuell dom. Det så vi så sent som i saken mot Bradley Manning, sier Beate Ekeløve-Slydal, politisk rådgiver i Amnesty International Norge.Hun sier at Snowden har avslørt at USA har begått menneskerettighetsbrudd ved sin utstrakte overvåkning av egne og andres borgere, men at de politiske hensynene vil veie tyngre for Norge når Utenriksdepartementet nå skal ta varslerens asylsøknad til vurdering.

— Det er sjelden Norge går imot USAs ønsker i slike saker. Dette handler om realpolitikk og et ønske om å være på riktig side av storebror. Da klarer man ikke alltid å være like prinsipiell, sier hun.

Kan fryse Norge ut

Seniorforsker Henrik Thune ved Norsk utenrikspolitisk institutt (NUPI) tror de politiske konsekvensene ville vært enorme dersom Norge ga Snowden asyl.

— Dette ville satt Norge under et ekstremt politisk press fra amerikanerne. Politisk sett ville det vært fullstendig uholdbart for Norge dersom Snowden kom hit og fortsatte med lekkasjene sine, sier han.

Han legger til at det har liten betydning at USA ikke har formell rett til å straffe et land som gir amerikanere politisk asyl.

— I det diplomatiske systemet ville dette gjort at Norge ville fått vanskeligheter med å få et godt øre i Washington. Det ville ikke vært en straff, men Norge ville ikke fått den tilgangen vi har i dag. Tatt i betraktning at vi har et nedfrosset forhold til Kina allerede, ville dette isolert Norge på en veldig vanskelig måte, sier han.

Andre kan søke

Selv om norske myndigheter ikke vil ta i Snowdens søknad, vil menneskerettighetsorganisasjoner også ha mulighet til å fremme en asylsøknad på amerikanerens vegne. Dette skjedde blant annet i 2004, da ytringsfrihetsorganisasjonen PEN søkte om norsk asyl for den israelske atomteknikeren Mordechai Vanunu.

Les også Snowden: Jeg er utsatt for en ren forfølgelse

UDI behandlet søknaden og kom frem til at Vanunu oppfylte kriteriene for asyl i Norge, men søknaden ble likevel avvist av regjeringen.Kunne PEN vurdert å ta opp Snowdens sak?

– Dette er absolutt noe vi kunne sett på, sier styremedlem Ann-Magrit Austenå, som også leder Norsk organisasjon for asylsøkere (NOAS).

Hun påpeker at det er avgjørende om man anser Snowdens lekkasjer fra amerikanske sikkerhetsmyndigheter som en politisk aksjon eller kriminalitet.

– Men det er opplagt en mulighet for norske myndigheter til å behandle hans søknad om asyl – dersom de ønsker det. At Lønseth går så tydelig ut vitner om at de kun forholder seg til det formelle. Men vi vet jo at det finnes mange unntak. Man kan jo tenke seg at USA har gått hardt ut overfor Norge og andre land og advart dem mot å gi ham asyl, sier hun.